Lav et referat af nedenstående tekst:

Tekst:
Lørdag slog Voergaard Slot dørene op til en ny spektakulær udstilling begået af multikunstneren Jim Lyngvild. Udstillingen hedder ’Les Diamants de la Couronne’ som oversat fra fransk betyder "Kronjuvelerne" - og det er da også nogle helt unikke kronjuveler, der er det store trækplaster på udstillingen. Gennem flere år har 24 guldsmede nemlig knoklet for at genskabe kronjuvelerne fra da Frankrig var et monarki og fra da Rusland var et kejserrige. Så da dørene lørdag gik op til Voergaards renoverede ridehal kunne de mange gæster, der havde indløst billet til åbningsdagen altså opleve mange af de smykker, der siden de voldelige revolutioner i de to lande blev solgt og spredt for alle vinde. Fransk ambassadør åbnede udstilling Udstillingen åbnede lørdag klokken 12 og det var ingen ringere end den franske ambasaddør til Danmark Christophe Parisot, der havde æren af at åbne særudstillingen, der kan opleves fra nu og frem til 27. august. Og udover den åbenlyse forbindelse til Frankrig som udstillingen har gennem de genskabte kronjuveler har Voergaard Slot også et fransk skær over sig, har Jim Lyngvild i forbindelse med udstillingens tilblivelse pointeret: - Intet kunne være mere åbenlyst end at lave udstillingen om de franske og russiske kronjuveler netop på Voergaard. Historien om franske smykker og diamanter hænger uløseligt sammen med Oberbech Clausens smukke slot, siger Jim Lyngvild. -  Fra jeg første gang hemmeligt fik lov at se den franske grevinde Henriettes fabelagtige diamanter – med blandt andet en diamant på hele 27 karat, har jeg haft lyst til at vise smykker på stedet – og da nu ikke originalerne lader sig udstille, var det næstbedste, at genskabe de smykker, som vi ved grevinden, der dog aldrig satte sine ben på stedet, men hvis enorme kunstsamling pryder hver en krog, kendte til. TV2 Nord besøgte den 22. marts Voergaard Slot for at få et kig bag facaden mens udstillingen blev klargjort til den store åbning. Se indslaget herunder.

Referat:
Unikke genskabninger af tabte kronjuveler er hovedattraktionen på ny udstilling, der åbnede lørdag.